**Nemanja Vidić** (Titovo Užice, 21. oktobar 1981) bivši je srpski fudbaler i reprezentativac, koji je igrao na poziciji centralnog odbrambenog igrača. Bio je član Mančester junajteda osam godina i njegov kapiten. Započeo je karijeru u Jedinstvo iz Užica, da bi zatim prešao u Crvenu zvezdu, odakle je u julu 2004. godine prešao u Spartak iz Moskve za 6,5 miliona evra. Na dan 5. januara 2006. godine, Nemanja Vidić je prešao u Mančester junajted za 10,25 miliona evra. Ca Crvenom zvezdom je osvojio duplu krunu 2004, a sa Mančesterom osvojio tri uzastopna prvenstva Engleske, Ligu šampiona i Svetsko klupsko prvenstvo u fudbalu 2008.

Debitovao je za fudbalsku reprezentaciju 12. oktobra 2002 u kvalifikacijama za Evropsko prvenstvo u Napulju, protiv Italije (1:1). Za reprezenataciju je odigrao 44 utakmice i dao 2 gola.

Karijera
--------

### Rane godine

Nemanja Vidić je rođen u porodici srpskog oca Dragoljuba, penzionisanog radnika valjaonice bakra, i Zore, bankarskog službenika. Vidić je počeo da trenira fudbal sa 7 godina u lokalnom klubu Jedinstvo Užice (1989-1993) uz starijeg brata Dušana. U 12. godini prešao je u Slobodu (1994-1996).

### Crvena zvezda

Dve i po godine kasnije, Vidić je postao član omladinskog tima Crvene zvezde (1996-2000). Seniorsku karijeru je započeo 2000. u Spartaku iz Subotice, kao pozajmljen igrač. U Crvenu zvezdu se vratio nakon isteka ugovora, i bio je standardni član ekipe pod trenerom Zoranom Filipovićem. Sa Crvenom zvezdom je osvojio Kup Jugoslavije u sezoni 2001/02. Za reprezentaciju Jugoslavije debitovao je dok ju je vodio selektor Dejan Savićević protiv Italije (1:1) 12. oktobra 2002. u kvalifikacijama za Evropsko prvenstvo u fudbalu 2004. 

Vidić je brzo stekao kapitensku traku i tokom tri sezone kao kapiten, postigao je 12 golova u 67 mečeva, a karijeru u Crvenoj zvezdi je završio sa duplom krunom 2003/2004. pod trenerom Slavoljubom Muslinom.

### Spartak

U julu 2004. je prešao u ruskog prvoligaša FK Spartak Moskva. Detalji o transferu nisu otkriveni, iako je javljeno da je Vidić postao najskuplji odbrambeni igrač u istoriji ruske premijer lige.

Vidić je tokom kvalifikacija za Svetsko prvenstvo 2006. bio standardni član odbrane uz Mladena Krstajića, Ivice Dragutinovića i Gorana Gavrančića koja je primila samo jedan gol u kvalifikacijama. U poslednjoj utakmici kvalifikacija protiv Bosne i Hercegovine dobio je crveni karton, zbog kog nije mogao igrati na prvoj utakmici na Svetskom prvenstvu.

### Mančester junajted

Nakon jedne sezone u moskovskom Spartaku, Vidić je prešao u Mančester junajted 5. januara 2006, za sumu od 7 miliona funti, dve i po godine nakon što je Mančester junajted prvi put pokazao interes za njega. Dobio je dres sa brojem 15, a debitovao je za Mančester kao zamena Rudu van Nistelroju u poslednjim minutima polufinalne utakmice Karling kupa protiv Blekburn Roversa 25. januara 2006.

Nemanja Vidić je bio u timu Srbije i Crne Gore na Svetskom prvenstvu 2006. ali nije odigrao nijednu utakmicu, pošto je bio pod suspenzijom zbog kartona iz kvalifikacija, a 12. juna je težu doživeo povredu kolena, pa je propustio i utakmice protiv Argentine i Obale Slonovače.

U sezoni 2006/2007, Vidić je sa Riom Ferdinandom činio pouzdanu zadnju odbrambenu liniju. Svoj prvi gol u Mančester junajtedu Vidić je postigao 14. oktobra 2006. protiv Vigama, u kojoj je Mančester pobedio sa 3:1. Svoj drugi gol je postigao u pobedi na Portsmutom 4. novembra na Old Trafordu. Prvi gol u Ligi šampiona je postigao 6. decembra protiv lisabonske Benfike u utakmici u kojoj je Mančester slavio sa 3:1.

Vidić je polomio ključnu kost na utakmici Mančestera i Blekburna 31. marta 2007. i bio je van terena skoro mesec dana. Na teren se vratio kako bi suprostavio Milanu na San Siru 2. maja 2007, koji je Mančester izgubio 3:0 i ukupnim rezultatom 5:3 je izbačen iz Lige šampiona. Uprkos ovome, Vidić je pružio solidnu igru protiv Mačester sitija na gostovanju, gde je Mančester pobedio sa 1:0, a titula u Premijer ligi je obezbeđena dan kasnije kada je Čelsi igrao nerešeno protiv Arsenala.

Vidić je priznat za jednog od najboljih igrča u Premijer ligi i Evropi. Vidić se ceni zbog izdržljivosti, sposobnosti da dobro igra glavom i u odbrani i napadu i požrtvovanosti Zbog ovoga je stekao status legende među navijačima Mančestera i često se poredi sa bivšim odbrambenim igračem Mančester junajteda Stivom Brusom zbog sličnih osobina.

8. novembra 2007. Vidić je produžio ugovor sa Mančester junajtedom na još dve godine, a ugovor ga drži u Mančesteru do 2012. Na kraju sezone 2007/2008 fudbaleri koji nastupaju u Premijer ligi su izabrali Vidića, Rija Ferdinanda i Kristijana Ronalda u idealan tim Premijer lige. Mančester je odbranio titulu u poslednjem kolu sa dva boda ispred drugoplasiranog Čelzija. Čelzi i Mančester su igrali i u finalu Lige šampiona 21. maja 2008. u Moskvi, gde je Mančester trijumfovao nakon izvođenja jedanaesteraca. Vidić je bio jedini strelac za Mančester u porazu u utakmici Superkupa Evrope od Zenita.

Priznanja
---------

Nemanja Vidić je po drugi put izabran, od strane novinara francuskog sportskog lista Ekip, u idealan tim sveta (2007; 2008). Prvih jedanaest po mišljenju novinara čine:
1. Iker Kasiljas (RM) 2. Dani Alveš (B) 3. Nemanja Vidić (MJ) 4. Rio Ferdinand (MJ) 5. Patris Evra (MJ) 6. Stiven Džerard (L) 7. Čavi Ernandez (B) 8. Kristijano Ronaldo (MJ) 9. Lionel Mesi (B) 10. Fernando Tores (L) 11. Zlatan Ibrahimović (I)

Vidić je jedan od četvorice koji su ponovili ovaj uspeh. Pored njega to su ostvarili Alveš, Ronaldo i Džerard.

Trofeji
-------

* Prvenstvo Srbije i Crne Gore u fudbalu 2003/04
* Kup Jugoslavije u fudbalu 2001/02.
* Kup Srbije i Crne Gore u fudbalu 2003/04
* Premijer liga Engleske 2006/07 2007/08 2008/2009
* Liga kup Engleske 2005/06
* Komjuniti kup 2007
* UEFA Liga šampiona 2008
* Svetsko klupsko prvenstvo 2008

Izvori
------

1. ↑  „Profil na sajtu fudbalske reprezentacije Srbije". [*mrtav link*]
2. ↑  Spartak swoop for Vidic by UEFA.com on July 5th, 2004.
3. ↑  Mystery surrounds Vidic fee, by timesonline.co.uk
4. ↑  Vidic boosts Man Utd hope by BBC
5. ↑  Vidic makes reserves appearance by BBC
6. ↑  Wigan 1-3 Man Utd by BBC
7. ↑  Man Utd 3-0 Portsmouth by BBC
8. ↑  Man Utd 3-1 Benfica by BBC
9. ↑  Vidic collarbone injury confirmed by BBC
10. 1 2  Vida delight at killer blow by Manutd.com
11. 1 2  Report: Everton 0 United 1 by Manutd.com
12. ↑  Half-time report - Top of the class[*mrtav link*] by ESPN
13. ↑  Eurosport.com's 2006 top 10 prospects Arhivirano 2007-12-15 na Wayback Machine-u by Eurosport
14. ↑  Champions League - Champions League team of the year by Eurosport
15. ↑  Review: Nemanja Vidic by manutd.com
16. ↑  Vidic on cult status by Manutd.com
17. ↑  Vidic Loving Life At United by Eurosport
18. ↑  Warrior Vidic set goals target by Manutd.com
19. ↑  Iron men by timesonline.co.uk, hosted on absolutelyunited.com
20. ↑  Vidic signs new Man Utd contract by BBC on November 8, 2007.
21. ↑  Zvanična stranica mančester junajteda
22. ↑  Vidić u  timu godine, B92
23. ↑  Vidić ponovo među prvih jedanaest, B92
24. ↑  „Internet stranica reprezentacije, vesti". Arhivirano iz originala na datum 2010-02-08. Pristupljeno 2010-03-13.

Vanjske veze
------------

***Nemanja Vidić*** na Wikimedijinoj ostavi

* Čovek koji je ostvario svoje snove – Nemanja Vidić
* Profil na sajtu fudbalske reprezentacije Srbije[*mrtav link*]
* Profil Nemanje Vidića na sajtu BeliOrlovi.net Arhivirano 2007-10-17 na Wayback Machine-u
* Zvanični sajt Nemanje Vidića Arhivirano 2010-06-29 na Wayback Machine-u

| * p
* r
* u
Sastav Srbije i Crne Gore  na  FIFA Svjetskom prvenstvu 2006. |
| --- |
| 1 Jevrić • 2 Ergić • 3 Dragutinović • 4 Duljaj • 5 Vidić • 6 Gavrančić • 7 Koroman • 8 Kežman • 9 Milošević (c) • 10 Stanković • 11 P. Đorđević • 12 Kovačević • 13 Basta • 14 N. Đorđević • 15 Dudić • 16 D. Petković • 17 Nađ • 18 Vukić • 19 Žigić • 20 Krstajić • 21 Ljuboja • 22 Ilić • 23 Stojković • Izbornik: I. Petković | Srbija i Crna Gora |

| * p
* r
* u
Sastav Srbije  na  FIFA Svjetskom prvenstvu 2010. |
| --- |
| 1 Stojković • 2 Rukavina • 3 Kolarov • 4 Kačar • 5 Vidić • 6 Ivanović • 7 Tošić • 8 Lazović • 9 Pantelić • 10 Stanković (c) • 11 Milijaš • 12 Isailović • 13 Luković • 14 Jovanović • 15 Žigić • 16 Obradović • 17 Krasić • 18 Ninković • 19 Petrović • 20 Subotić • 21 Mrđa • 22 Kuzmanović • 23 Đuričić • Izbornik: Antić | Srbija |

| * p
* r
* u
Zlatna lopta Fudbalskog saveza Srbije |
| --- |
| Igrač godine | 
* Nemanja Vidić (2005)
* Dejan Stanković (2006)
* Nikola Žigić (2007)
* Nemanja Vidić (2008)
* Miloš Krasić (2009)
* Dejan Stanković (2010)
* Aleksandar Kolarov (2011)
* Branislav Ivanović (2012)
* Branislav Ivanović (2013)
* Nemanja Matić (2014)
* Nemanja Matić (2015)
* Dušan Tadić (2016)
* Vladimir Stojković (2017)
* Aleksandar Mitrović (2018)
* Dušan Tadić (2019)
* 2020
* Dušan Tadić (2021)
* Aleksandar Mitrović (2022)

 |
| Igračica godine | 
* Violeta Slović (2019)
* 2020
* Jelena Čanković (2021)
* Jovana Damnjanović (2022)

 |
| Trener godine | 
* Ilija Petković (2005)
* Ljubiša Tumbaković (2006)
* Miroslav Đukić (2007)
* Slaviša Jokanović (2008)
* Radomir Antić (2009)
* Milovan Rajevac (2010)
* Ivan Jovanović (2011)
* Dragomir Okuka (2012)
* Ljubinko Drulović (2013)
* Radovan Ćurčić (2014)
* Veljko Paunović (2015)
* Dragan Stojković (2016)
* Vladan Milojević (2017)
* Vladan Milojević (2018)
* Siniša Mihajlović (2019)
* 2020
* Dragan Stojković (2021)
* Dragan Stojković (2022)

 |